Niedulis
Niedulis – ežeras pietų Lietuvoje, Alytaus rajone, apie 3,5 km į šiaurę nuo Daugų. Ežeras beveik apvalus, 0,96 km skersmens. Altitudė 130 m. Gylis siekia 7 m. Krantai žemi, šiaurės vakaruose pelkėti (plyti ~ 15 ha dydžio Rudinės pelkė), apaugę mišku. Į ežerą suteka keli upokšniai, rytuose išteka Varėnės intakas Niedulė. Niedulyje sugaunama 10 žuvų rūšių – lydekos, kuojos, karšiai, lynai, aukšlės, karosai, karpiai, sterkai, ešeriai, pūgžliai. Ežero pakrantėse įsikūrę Kančėnų ir Žvirgždėnų kaimai. Pietinėje pakrantėje veikia kaimo turizmo sodyba. Vandenvardžio Niẽdulis šaknis labai archajiška ir laikoma ide. *neid-, nid- („tekėti“) vediniu.